Diari Oficial de la Generalitat Valenciana


Sumari del DOGV 9686, del 19-09-2023 (2023/9471)

RESOLUCIÓ de 12 de setembre de 2023, de la consellera d'Innovació, Indústria, Comerç i Turisme, per la qual es proveeix, pel sistema de lliure designació, el lloc de treball anunciat en la convocatòria número 69/2023, de 3 de juliol de 2023.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9686

Data del DOGV
:   19-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9471


Data del document
:   12-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * concurs administratiu

RESOLUCIÓ de 12 de setembre de 2023, de la consellera d'Innovació, Indústria, Comerç i Turisme, per la qual es proveeix, pel sistema de lliure designació, el lloc de treball anunciat en la convocatòria número 69/2023, de 3 de juliol de 2023. [2023/9471]  
Tenint en compte l'informe preceptiu i vinculant de 26 de juliol de 2023, emés per la Direcció General de Funció Pública, sobre el compliment dels requisits de participació de les persones interessades en la provisió de la convocatòria número 69/2023, de 3 de juliol de 2023 (DOGV 9634, 07.07.2023), queda acreditat el compliment dels requisits de participació de la funcionària a la qual es nomena.  
  
Considerant que la Sotssecretaria, òrgan d'adscripció del lloc número 41118, cap de Servei de Projectes i Obres, ha emés informe de data 6 de setembre de 2023 en el qual, ateses les aptituds professionals i l'experiència en matèries vinculades a les funcions que ha d'exercir, l'experiència en l'exercici de llocs vinculats a les responsabilitats i característiques del que és objecte de la present convocatòria i la formació específica en aquestes matèries, proposa per a ocupar el lloc Ada García-Quismondo Cartés.   
Vist l'informe de fiscalització de conformitat de la Intervenció Delegada en aquesta conselleria.  
De conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, amb les bases d'aquesta convocatòria i considerant l'àmbit de les competències que estableix l'article 28 de la Llei 5/1983, de 30 de desembre, del Govern Valencià, resolc:  
  
Primer. Nomenament  
Nomenar Ada García-Quismondo Cartés, funcionària del cos d'arquitectura tècnica de la Generalitat Valenciana (A2-02-07), amb NRP \*\*\*4332\*\*\*, cap del Servei de Projectes i Obres, lloc de treball número 41669, grup A2, complement de destí nivell 26 i complement específic E050.  
  
Segon. Cessament i presa de possessió  
El cessament en l'actual lloc de treball de la funcionària que es nomena s'haurà de produir d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació o bé un recurs contenciós administratiu davant el Jutjat Contenciós Administratiu d'Alacant, o davant el jutjat contenciós administratiu de la circumscripció en la qual tinga la persona demandant el seu domicili, en el termini de dos mesos comptats des de l'endemà de la publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
Alacant, 12 de setembre de 2023.- La consellera d'Innovació, Indústria, Comerç i Turisme: Nuria Montes de Diego.